‘‘அல்வா மாவட்டத்துல அல்வா நல்லா இருக்கா...’’ என்றார் பீட்டர் மாமா.‘‘நெல்லை மாவட்டம், நெல்கட்டும்செவலில் பூலித்தேவன் பிறந்த நாள் விழா நடந்தது. இதற்காக துணை முதல்வர் ஓபிஎஸ் தலைமையில் 10 அமைச்சர்களும், டிடிவி தினகரன் தலைமையிலான அணியும் மாலை அணிவிக்க ஏற்பாடு செய்யப்பட்டது. ஓபிஎஸ் தரப்பினருக்கு காலையில் நேரம் ஒதுக்கீடு செய்யப்பட்ட நிலையில், டிடிவி அணிக்கு பிற்பகல் நேரம் ஒதுக்கீடு செய்யப்பட்டது. இரு தரப்பினரும் இந்த நிகழ்ச்சியில் தங்களின் பலத்தை காட்ட திட்டமிட்டாங்க. இதற்காக உள்ளூர் கட்சியினர் முன்பே ஆலோசனை கூட்டமும் நடத்தி ஏற்பாடுகளை செய்தனர். இதனால் உள்ளூர் போலீசார் மட்டுமல்லாது வெளி மாவட்ட போலீசையும் குவித்திருந்தனர். ஆனால் எதிர்பார்த்தபடி இரு தரப்பினருக்கும் கூட்டம் பெரிசா இல்லையாம். ஓபிஎஸ் தரப்பை விட அதிக கூட்டம் காட்டனும்னு டிடிவி தரப்பு ரெம்பவும் மெனக்கெட்டாங்களாம். இதற்காக வெளிமாநிலத்தைச் சேர்ந்தவங்களைக் கூட விடலையாம். அவர்களையும் அழைத்து வந்திருந்தாங்களாம். ஆனாலும் எதிர்பார்த்த அளவு கூட்டம் இல்லையாம். இதனால ஆர்.கே.நகர் காரர் அப்செட்டாம் என்றார் விக்கியானந்தா.